CELEX: 31983R3389
Language: el
Date: 1983-11-30
Title: Κανονισμός (ΕΟΚ) αριθ. 3389/83 της Επιτροπής της 30ής Νοεμβρίου 1983 περί παύσεως της αλιείας του μέλανα γάδου από πλοία με σημαία του Βασιλείου της Δανίας

Avis juridique important

|

31983R3389

Κανονισμός (ΕΟΚ) αριθ. 3389/83 της Επιτροπής της 30ής Νοεμβρίου 1983 περί παύσεως της αλιείας του μέλανα γάδου από πλοία με σημαία του Βασιλείου της Δανίας  

Επίσημη Εφημερίδα αριθ. L 336 της 01/12/1983 σ. 0053 - 0053

***** ΚΑΝΟΝΙΣΜΟΣ (ΕΟΚ) αριθ. 3389/83 ΤΗΣ ΕΠΙΤΡΟΠΗΣ  της 30ής Νοεμβρίου 1983  περί παύσεως της αλιείας του μέλανα γάδου από πλοία με σημαία του Βασιλείου της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3222/83 του Συμβουλίου της 15ης Νοεμβρίου 1983 για τον καθορισμό, όσον αφορά τα αποθέματα του μέλανα γάδου που ευρίσκονται στις διαιρέσεις III a, IV, II a (ζώνη ΕΟΚ) και ΙΙΙ b, c και d (ζώνη ΕΟΚ), του συνόλου των επιτρεπομένων αλιευμάτων για το 1983, του μεριδίου αυτών των αλιευμάτων που χορηγείται στην Κοινότητα και της κατανομής του μεριδίου αυτού στα κράτη μέλη (3), καθορίζει τις ποσοστώσεις του μέλανα γάδου που είχαν διατεθεί σε κάθε κράτος μέλος για το 1983·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή, με κανονισμό, την ημερομηνία κατά την οποία τα αλιεύματα, που πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που έχει διατεθεί·  ότι τα αλιεύματα μέλανα γάδου στα ύδατα των διαιρέσεων CIEM II a (ζώνη ΕΟΚ), III a, III b, c, d (ζώνη ΕΟΚ) και IV, από πλοία με σημαία του Βασιλείου της Δανίας, έφθασαν τις ποσοστώσεις που είχαν διατεθεί για το 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων μέλανα γάδου στα ύδατα των διαιρέσεων CIEM II a (ζώνη ΕΟΚ), III a, III b, c, d (ζώνη ΕΟΚ) και IV, από πλοία με σημαία του Βασιλείου της Δανίας ή νηολογημένα στο Βασίλειο της Δανίας, εκτιμάται ότι έχει εξαντλήσει τις ποσοστώσεις που είχαν διατεθεί στο Βασίλειο της Δανίας για το 1983.  Απαγορεύεται η αλιεία του μέλανα γάδου στα ύδατα των διαιρέσεων CIEM II a (ζώνη ΕΟΚ), III a, III b, c, d (ζώνη ΕΟΚ) και IV, καθώς επίσης και η μεταφόρτωση από πλοίο σε πλοίο και η εκφόρτωση του μέλανα γάδου που έχει αλιευθεί στις διαιρέσεις αυτές από πλοία με σημαία του Βασιλείου της Δανίας ή νηολογημένα στο Βασίλειο της Δανίας, από την ημερομηνία της εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Νοεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 319 της 17. 11. 1983, σ. 1.